নিউজ ডেস্ক, বাংলাদেশনিউজ২৪x৭.কম  ঝিনাইদহের মহেশপুর উপজেলায় বাসের চাকায় পিষ্ট হয়ে এক বাইসাইকেল আরোহী নিহত হয়েছে। তার নাম সিরাজুল ইসলাম (৬০)। গতকাল সকালে মহেশপুর-যাদবপুর সড়কের বগা নামক স্থানে এ দুর্ঘটনা ঘটে।  পুলিশ জানায়, সকাল সাড়ে ৯টার দিকে উপজেলার নাটিমা গ্রাম থেকে বাইসাইকেলযোগে সিরাজুল ইসলাম শহরে আসছিলেন। এ সময় মহেশপুর-যাদবপুর সড়কের বগায় কেয়া পরিবহনের একটি বাস তাকে চাপা দেয়। এতে ঘটনাস্থলেই তার মৃত্যু হয়। নিহত সিরাজুল ইসলাম  উপজেলার নাটিমা গ্রামের মৃত নূর বকসের ছেলে। এ ব্যাপারে মহেশপুর থানায় একটি মামলা হয়েছে। তবে পুলিশ ঘাতক বাসটিকে আটক করতে পারেনি।  বাংলাদেশনিউজ২৪x৭.কম/এসআরএস/এসএকে.